Document ID: 31998R0618

ΚΑΝΟΝΙΣΜΟΣ (ΕΚ) αριθ. 618/98 ΤΗΣ ΕΠΙΤΡΟΠΗΣ της 18ης Μαρτίου 1998 σχετικά με την τροποποίηση του κανονισμού (ΕΚ) αριθ. 1898/97 για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται στον κανονισμό (ΕΚ) αριθ. 3066/95 του Συμβουλίου και για την κατάργηση των κανονισμών (ΕΟΚ) αριθ. 2698/93 και (ΕΚ) αριθ. 1590/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται σε ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 1595/97 (2), και ιδίως το άρθρο 8,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 3290/94 (4), και ιδίως το άρθρο 22,
Εκτιμώντας:
ότι ο κανονισμός (ΕΚ) αριθ. 1898/97 της Επιτροπής (5), θεσπίζει λεπτομερείς κανόνες για την εφαρμογή στον τομέα του χοιρείου κρέατος του καθεστώτος που προβλέπεται στον κανονισμό (ΕΚ) αριθ. 3066/95 7
ότι το άρθρο 4 παράγραφος 3 του κανονισμού (ΕΚ) αριθ. 1898/97 προβλέπει ότι τα κράτη μέλη ανακοινώνουν στην Επιτροπή, την πέμπτη εργάσιμη ημέρα, τις αιτήσεις που έχουν υποβληθεί για έκδοση αδειών εισαγωγής 7 ότι σε όλα τα άλλα καθεστώτα εισαγωγής που εφαρμόζονται στον τομέα του χοιρείου κρέατος η πληροφορία αυτή παρέχεται εντός τριών εργάσιμων ημερών 7 ότι είναι σκόπιμο να εναρμονιστούν οι δύο χρονικές περίοδοι, ώστε να διευκολυνθεί η λειτουργία της διαχείρισης των διαφόρων καθεστώτων εισαγωγής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 παράγραφος 3 του κανονισμού (ΕΚ) αριθ. 1898/97, η λέξη «πέμπτη» αντικαθίσταται από τη λέξη «τρίτη».
Άρθρο 2
Ο παρών κανονισμός αρχίζει να ισχύει την 1η Απριλίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 1998.

Labels: 3
17